**APVIENOTAIS DARBU UZDEVUMS**

**Tehniskās dokumentācijas izstrādei un būvdarbu izpildei „Elektroaizbīdņa uzstādīšana ugunsdzēsības ūdensvadam Daugavpils 15.vidusskolas ēkā”**

**Objekta nosaukums:** Elektroaizbīdņa uzstādīšana ugunsdzēsības ūdensvadam Daugavpils 15.vidusskolas ēkā

**Objekta adrese:** Valkas iela 4, Daugavpils

**Būves kadastra apzīmējums:** 0500 005 2707 001

**Būves lietošanas veids:** 1263–Skolas, universitātes un zinātniskās pētniecības ēkas

Tehnisko dokumentāciju izstrādāt, pamatojoties uz darba uzdevumu, Būvniecības likumu, kā arī vadoties pēc Ministru kabineta noteikumiem Nr.500 „Vispārīgie būvnoteikumi”, Nr.253 „Atsevišķu inženierbūvju būvnoteikumi”, Nr.238 „Ugunsdrošības noteikumi”, LBN 200-21 “Būvju vispārīgo prasību būvnormatīvs”, LBN 221-15 „Ēku iekšējais ūdensvads un kanalizācija”, ievērojot citus pastāvošos Latvijas būvnormatīvus LBN, tehniskos normatīvus un standartus. Jāizstrādā paskaidrojuma raksts iekšējā inženiertīkla atjaunošanai (1. pielikums MK noteikumiem Nr.253 “Atsevišķu inženierbūvju būvnoteikumi”).

Izpildītājs sagatavos paskaidrojuma raksta tehnisko dokumentāciju un, pamatojoties uz Pasūtītāja pilnvarojumu, elektroniskā veidā iesniegs Būvniecības informācijas sistēmā (BIS), ieceres akcepta saņemšanai. Izpildītājs veiks dokumentācijas saskaņošanu ar Pasūtītāju, ēkas izmantotāju, citām iesaistītajām institūcijām pēc nepieciešamības.

Atbilstoši izstrādāta paskaidrojuma raksta risinājumiem, Pretendents sagatavos detalizētu būvizmaksu tāmi atbilstoši MK noteikumu Nr.330 “Noteikumi par Latvijas būvnormatīvu LBN 501-17 "Būvizmaksu noteikšanas kārtība"”, kas turpmāk būs kā neatņemams pielikums būvdarbu līgumam par remontdarbu veikšanu sanitāro mezglu telpu blokos.

**1. Tehniskās dokumentācijas sastāvā paredzēt:**

**1.1. Tehnisko apsekošanu** nepieciešamā apjomā. Veikt pieejamo jaudu un esošu inženiertīklu izvietojuma precizēšanu.

**1.2. ŪK daļas tehnisko risinājumu izstrādi.** Projekta dokumentācijā izstrādāt risinājumus ugunsdzēsības ūdensvada piepildīšanai, ierīkojot apvadlīniju ar elektroaizbīdni. Ugunsdzēsības ūdensvada elektroaizbīdni jānodrošina ar dublējošu manuālās atvēršanas ierīci.

Paredzēt ugunsdzēsības ūdensvada marķēšanu ar signālkrāsojuma gredzeniem, atbilstoši MK noteikumu Nr.238 „Ugunsdrošības noteikumi” punkta 221 prasībām.

**1.3. EL daļas tehnisko risinājumu izstrādi.** Veikt tehniskās dokumentācijas izstrādi elektroaizbīdņa izpildmehānisma pieslēgšanai. Jāveic pieejamo un nepieciešamo jaudu precizēšana. Projekta sadaļu izstrādāt atbilstoši būvnormatīva LBN 261-15 "Ēku iekšējā elektroinstalācija" spēkā esošām un pielietojamām Latvijas Elektrotehniskās komisijas (LEK) energostandartu prasībām. Visiem sienu un pārsegumu šķērsojuma vietām izmantot ugunsdrošus montāžas blīvējumus („Hilti”, vai analogs).

**1.4.Vājstrāvas tīkli.** Elektroaizbīdņa attālinātai atvēršanai paredzēt vadības pogu uzstādīšanu ugunsdzēsības skapjos. Ugunsdzēsības ūdensvada elektroaizbīdnim, kas izvietots uz ūdens ievada apvadlīnijas, jānodrošina vadības ķēžu darbspējas automātiskā kontrole. Visiem sienu un pārsegumu šķērsojuma vietām izmantot ugunsdrošus montāžas blīvējumus („Hilti”, vai analogs).

**1.5. DOP sadaļas izstrādi:** Veikt darba organizēšanas plāna izstrādi, paredzot tajā būvdarbu zonas norobežošanu, brīdinājuma, aizlieguma un drošības zīmju (piemēram “nepiederošām personām ieeja aizliegta” utt.) izvietošanu. Paredzēt būvmateriālu piegādes iespēju un glabāšanas vietu, kā arī būvgružu savākšanas un transportēšanas iespēju. Jāparedz pasākumi iestādei piederošā īpašuma aizsardzībai pret bojājumiem un nosmērēšanu būvdarbu izpildes laikā. Nepieciešamības gadījumā paredzēt bojāto virsmu apdares atjaunošanu. Izstrādāto DOP sadaļu saskaņot ar pasūtītāju un ēkas lietotāju.

**Iesniedzamās dokumentācijas kopsavilkums:**

* Paskaidrojuma raksts iekšējā inženiertīkla atjaunošanai (1. pielikums MK noteikumiem Nr.253 “Atsevišķu inženierbūvju būvnoteikumi”). Grafiskā daļa.
* Ekonomikas daļa (T; IS);

Tehniskā dokumentācija jāiesniedz BIS, papildus jāsagatavo 2 (divi) eksemplāri pasūtītājam papīra formātā.

**2. Būvdarbi:** Būvdarbu veikšanas laiku un secību saskaņot ar pasūtītāju, ēkas lietotāju. Jāveic būvdarbi atbilstoši tehniskajā dokumentācijā izstrādātiem risinājumiem, ievērojot MK noteikumu Nr.92 “Darba aizsardzības prasības, veicot būvdarbus”, MK noteikumu Nr.238 “Ugunsdrošības noteikumi” u.c. spēkā esošo būvnormatīvu prasības. Jāparedz pasākumi iestādei piederošā īpašuma aizsardzībai pret bojājumiem un nosmērējumiem.

Jāsagatavo izpilddokumentācija nepieciešanā apjomā – izpildrasējumi, elektroinstalācijas pretestības mērījumi u.c.

Veikt elektroaizbīdņa plombēšanu slēgtā stāvoklī, pieaicinot SIA „Daugavpils ūdens” pārstāvi.

**3. Garantijas.** Garantijas termiņš veiktajiem būvdarbiem un būvizstrādājumiem – 3 gadi, kopš atzīmes par būvdarbu pabeigšanas saņemšanas BIS.

**Piezīme:**

**Norēķins par izpildītajiem darbiem notiks pēc atzīmes saņemšanas par būvdarbu pabeigšanu BIS.**

**Sastādīja:**

Daugavpils pilsētas Izglītības pārvaldes būvinženieris *\_\_\_\_\_\_\_\_\_\_\_\_\_\_\_*  V.Kalniņš